cyanic-selkie/wikianc huggingface dataset:
Νόσος του Χάντινγκτον
Διαχείριση
Δεν υπάρχει θεραπεία για τη νόσο του Χάντινγκτον, αλλά υπάρχουν διαθέσιμες τεχνικές για να μειωθεί η σοβαρότητα μερικών συμπτωμάτων της. Για πολλές από αυτές τις θεραπείες, κλινικές δοκιμές για την επιβεβαίωση της αποτελεσματικότητάς τους στην αντιμετώπιση των συμπτωμάτων της νόσου συγκεκριμένα δεν είναι πλήρεις. Καθώς η νόσος εξελίσσεται και η ικανότητα ενός ατόμου να φροντίσει για τις δικές του ανάγκες μειώνεται, η προσεκτική διαχείριση διεπιστημονικής φροντίδας γίνεται όλο και πιο αναγκαία. Η τετραβεναζίνη αναπτύχθηκε ειδικά για να μειώσει τη σοβαρότητα της χορείας του Χάντινγκτον και εγκρίθηκε το 2008 για χρήση στις ΗΠΑ. Άλλα φάρμακα που βοηθούν στη μείωση της χορείας είναι νευροληπτικά και βενζοδιαζεπίνες. Ενώσεις, όπως η αμανταδίνη είναι ακόμη υπό έρευνα, αλλά έχουν δείξει προκαταρτικά θετικά αποτελέσματα. Υποκινησία και ακαμψία μπορούν να αντιμετωπιστούν με αντιπαρκινσονικά φάρμακα και η μυοκλονική υπερκινητικότητα μπορεί να αντιμετωπιστεί με βαλπροϊκό οξύ.
Ψυχιατρικά συμπτώματα μπορούν να αντιμετωπιστούν με φάρμακα παρόμοια με αυτά που χρησιμοποιούνται στο γενικό πληθυσμό. Εκλεκτικοί αναστολείς επαναπρόσληψης σεροτονίνης και μιρταζαπίνης έχουν προταθεί για την κατάθλιψη, ενώ άτυπα αντιψυχωσικά φάρμακα συνίστανται για ψύχωση και προβλήματα συμπεριφοράς.
Η απώλεια βάρους και οι διατροφικές δυσκολίες λόγω δυσφαγίας και η δυσκολία συγχρονισμού μυών είναι συχνές, καθιστώντας τη διατροφή όλο και πιο σημαντική με την πρόοδο της νόσου. Ουσίες πήξης μπορούν να προστεθούν σε υγρά καθώς τα παχύτερα υγρά είναι ευκολότερο και ασφαλέστερο να καταποθούν. Υπενθυμίζοντας στον ασθενή να τρώει αργά και να λαμβάνει μικρότερα κομμάτια τροφής μπορεί να βοηθήσει στην αποφυγή πνιγμού. Εάν η κατανάλωση γίνεται πάρα πολύ επικίνδυνη ή δυσάρεστη, η επιλογή της γαστροστομίας είναι διαθέσιμη. Αυτό είναι ένας σωλήνας σίτισης, μόνιμα συνδεδεμένο με την κοιλιά στο στομάχι, η οποία μειώνει τον κίνδυνο αναρρόφησης τροφίμων και παρέχει καλύτερη διατροφική διαχείριση. Παρά το γεγονός ότι υπάρχουν σχετικά λίγες μελέτες για ασκήσεις και θεραπείες που βοηθούν στην αποκατάσταση των γνωστικών συμπτωμάτων της νόσου, υπάρχουν κάποια στοιχεία για τη χρησιμότητα των φυσιοθεραπεία, εργοθεραπεία και λογοθεραπεία.
Δείτε επίσης
Χάντινγκτον Νόσος Χάντινγκτον Νόσος
Ζέλζατε
Το Ζέλζατε (ολλανδικά: Zelzate) είναι δήμος του Βελγίου στην επαρχία της Ανατολικής Φλάνδρας. Έχει έκταση 13,76 χμ² και πληθυσμό 12.899 κατοίκους (2020).
Παραπομπές
Κατηγορία:Πόλεις του Βελγίου
Παρισινό Ψαλτήρι
200px|right|thumb|Ο Δαυίδ παίζοντας λύρα. Μικρογραφία από το Παρισινό Ψαλτήρι. (Fol. 1v) Το Παρισινό Ψαλτήρι (ή Codex Parisinianus) είναι ένα από τα σημαντικότερα σωζόμενα βυζαντινά χειρόγραφα του 10ου αιώνα. Το Ψαλτήρι δημιουργήθηκε στην Κωνσταντινούπολη και περιλαμβάνει 449 folios και 14 ολοσέλιδες μικρογραφίες. Το χειρόγραφο φυλάσσεται σήμερα στην Εθνική Βιβλιοθήκη της Γαλλίας (Bibliothèque Nationale), στο Παρίσι με κωδικό «MS Grec 139».
Οι μελετητές του 19ου αιώνα, παρατηρώντας τις ομοιότητες της τέχνης των μικρογραφιών με στοιχεία της ελληνιστικής ζωγραφικής, τοποθετούσαν χρονολογικά τη δημιουργία του Ψαλτηρίου κοντά στην εποχή του Ιουστινιανού. Οι ιστορικοί Hugo Buchthal και Kurt Weitzmann ήταν οι πρώτοι που συνέδεσαν το Ψαλτήρι με την βυζαντινή αυλή του 10ου αιώνα, εισάγοντας για την περιγραφή της περιόδου τον όρο «Μακεδονική Αναγέννηση».
Εξωτερικοί σύνδεσμοι
Κατηγορία:Χειρόγραφα Κατηγορία:Έργα βυζαντινής τέχνης
Γ.Α.Σ. Κομοτηνή
Ο Γυμναστικός Αθλητικός Σύλλογος Κομοτηνή είναι ελληνικό αθλητικό σωματείο με έδρα δραστηριοτήτων του την πόλη της Κομοτηνής. Επίσημο έτος ίδρυσής του είναι το 1976 και χρώματά του το κόκκινο και το μπλε. Το επιφανέστερο τμήμα του είναι αυτό της καλαθοσφαίρισης, ανδρικής και γυναικείας, ωστόσο διατηρεί και τμήμα κολύμβησης. Παλαιότερα υπήρχαν και τμήματα στίβου, πετοσφαίρισης και ποδηλασίας.
Ιστορική αναδρομή
Ο Γ.Α.Σ. Κομοτηνή μετά την ίδρυσή του, το 1976, πέτυχε την άνοδό του για πρώτη φορά στη Β' Εθνική κατηγορία το 1979. Κατά την αγωνιστική περίοδο 1983–84 κατέκτησε το Πρωτάθλημα που διοργανώνει η Ε.ΚΑ.Σ.Α.ΜΑ.Θ.
Ορόσημο στη πορεία της ομάδας είναι η άνοδός της το 1986 στην Α2 Εθνική Κατηγορία, όπου και παρέμεινε για 10 συναπτά έτη.
Η αλλαγή της χιλιετίας βρήκε το σύλλογο να συμμετέχει στους αγώνες των ομίλων της Γ' Εθνικής Κατηγορίας. Την αγωνιστική περίοδο 1999-00 κατέλαβε την 5η θέση του τελικού βαθμολογικού πίνακα, ενώ την επόμενη χρονιά, 2000-01, τερμάτισε στην 3η θέση. Το τέλος της αγωνιστικής περιόδου 2001-02 βρήκε το σύλλογο της Κομοτηνής στην 5η θέση της βαθμολογίας, ενώ την περίοδο 2002-03 τερμάτισε μία θέση χαμηλότερα. Η αγωνιστική περίοδος 2003-04 είχε σαν κατάληξη μία ακόμη κατάληψη 5ης θέσης, ενώ την χρονιά 2004-05 η Κομοτηνή βρέθηκε στη 2η θέση με 19 νίκες και 7 ήττες, μόλις ένα βαθμό πίσω από το πρωτοπόρο Πανόραμα. Το αποτέλεσμα αυτό, ωστόσο, επέτρεψε την επιστροφή του συλλόγου στη Β' Εθνική Κατηγορία.
Την αγωνιστική περίοδο 2005-06 η ομάδα κατέλαβε τη 10η θέση στο μοναδικό όμιλο της Β' Εθνικής με ισάριθμες νίκες και ήττες. Την επόμενη χρονιά, 2006-07, η ομάδα βρέθηκε μία θέση χαμηλότερα στην τελική βαθμολογία, παραμένοντας εντούτοις στην κατηγορία. Την αγωνιστική περίοδο 2007-08 τερμάτισε στην 9η θέση, σε ασφαλή απόσταση από τη ζώνη του υποβιβασμού. Κατά την αγωνιστική περίοδο 2008-09 τερμάτισε στην 7η θέση της κατάταξης, η οποία και είναι η υψηλότερη των τελευταίων ετών. Στο πλαίσιο του θεσμού του Κυπέλλου Ελλάδος αποκλείστηκε κατά την 1η αγωνιστική της Α' Φάσης, γνωρίζοντας την ήττα με σκορ 59-84 από τον Α.Σ. Κολλεγίου ICBS. Η αγωνιστική κάμψη επήλθε την επόμενη χρονιά, 2009-10, οπότε και ο σύλλογος κατετάγη 14ος με αποτέλεσμα τον υποβιβασμό του. Στο πλαίσιο του θεσμού του Κυπέλλου Ελλάδος 2009-10 αποκλείστηκε κατά την 1η αγωνιστική της Α' Φάσης, όταν ηττήθηκε με σκορ 53-82 από τον Ηρακλή Θεσσαλονίκης.
Αγωνιστική περίοδος 2013-2014
Κατά την αγωνιστική περίοδο 2013-14, ο Γ.Α.Σ. Κομοτηνή διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο Όμιλο Βορρά. Έχοντας συγκεντρώσει 20 νίκες και 4 ήττες, κατέλαβε την 3η θέση της τελικής βαθμολογίας επιστρέφοντας βάσει προκήρυξης στο ίδιο Πρωτάθλημα το επόμενο φθινόπωρο. Ακολούθως διαγωνίστηκε σε αγώνα κατάταξης εναντίον του Α.Ο. Βόνιτσας, ομάδας που κατέκτησε την αντίστοιχη θέση του άλλου Ομίλου Βορρά, επικρατώντας με σκορ 63-82. Μετά τη δήλωση αδυναμίας συμμετοχής στο Πρωτάθλημα της Β' Εθνικής των Ικάρων Σερρών, η Ομοσπονδία παραχώρησε τη θέση τους εν τέλει στην ομάδα της Κομοτηνής.
Έδρα του συλλόγου είναι το Δ.Α.Κ. Κομοτηνής. Πρόεδρός του διοικητικού συμβουλίου είναι από τον Ιούλιο του 2014 ο Χρήστος Μαχαίρας και έφορος του τμήματος ο Θανάσης Καλαμάτας. Καθήκοντα προπονητή διατηρεί από τον Ιούνιο του 2013 ο Νεοκλής Λεμονίδης. Το ρόστερ της Κομοτηνής για την αγωνιστική περίοδο 2013-14 συνέθεσαν οι παρακάτω αθλητές:
Ιστορικό
Το γυναικείο τμήμα καλαθοσφαίρισης του Γ.Α.Σ. Κομοτηνή έχει διακριθεί πέντε φορές σε τοπικό επίπεδο. Συγκεκριμένα έχει κατακτήσει το Πρωτάθλημα της Ε.ΚΑ.Σ.Α.ΜΑ.Θ. κατά τις αγωνιστικές περιόδους 1980–81 · 1986–87 · 1989-90  · 1990-91  · 2010-11.
Κατά την αγωνιστική περίοδο 1992-93 η ομάδα αναδείχτηκε Πρωταθλήτρια της Β' Εθνικής Κατηγορίας, κατακτώντας το δικαίωμα ανόδου στην Α' Εθνική Κατηγορία. Σημαντική στιγμή στην πορεία του συλλόγου κατά τη δεκαετία αυτή είναι η συμμετοχή του κατά την αγωνιστική περίοδο 1996-97 στο ευρωπαϊκό Κύπελλο Λιλιάνα Ρονκέτι. Εισιτήριό της είχε αποτελέσει η παρουσία της ομάδας στον τελικό του Κύπελλου Ελλάδος Γυναικών της προηγούμενης χρονιάς, τον πρώτο που διοργανώθηκε ποτέ, στις 11 Μαΐου 1996 στην Πτολεμαΐδα, όπου έχασε το τρόπαιο από το Σπόρτιγκ Αθηνών με σκορ 98-56.
Η αλλαγή της χιλιετίας βρήκε το σύλλογο στην Α2 Εθνική Κατηγορία, όπου και κατέκτησε την 3η θέση κατά την περίοδο 1999-00. Η πορεία του τα επόμενα χρόνια ήταν φθίνουσα με αποτέλεσμα να καταταγεί προτελευταίος κατά την περίοδο 2002-03. Εξαιτίας της κατάργησης της Β' Εθνικής, και με τη δημιουργία δεύτερου ομίλου στην Α2 Εθνική, η Κομοτηνή δεν υποβιβάστηκε.
Κατά την αγωνιστική περίοδο 2003-04 ο σύλλογος ολοκλήρωσε τις αγωνιστικές του υποχρεώσεις στην 9η θέση του Ομίλου Βορρά σε σύνολο 12 ομάδων, αποφεύγοντας τον υποβιβασμό. Εντούτοις, την περίοδο 2004-05 επήλθε η αγωνιστική ανάκαμψη. Η Κομοτηνή κατέκτησε το Πρωτάθλημα του Ομίλου Βορρά κερδίζοντας, παράλληλα, την άνοδό της στην Α1 Εθνική Κατηγορία. Δεν κατάφερε, ωστόσο, να αποφύγει την επόμενη περίοδο τον υποβιβασμό στην Α2, εφόσον κατέλαβε τη 12η θέση της τελικής βαθμολογικής κατάταξης.
Κατά την επόμενη περίοδο, 2009-10, η ομάδα συμμετείχε στο Πρωτάθλημα με νεανικό σχήμα λόγω δυσχερειών και εν τέλει, τερματίζοντας 10η, ήταν μια από τις επτά ομάδες του βορείου ομίλου που υποβιβάστηκαν εξαιτίας αναδιάρθρωσης στις κατηγορίες. Στο πλαίσιο του θεσμού του Κυπέλλου η Κομοτηνή αποκλείστηκε στην Α' Φάση του θεσμού γνωρίζοντας την ήττα από τους Τιτάνες Δράμας με σκορ 70-44.
Την επόμενη χρονιά, 2010-11, η ομάδα της Κομοτηνής συμμετείχε στο πρωτάθλημα γυναικών της Ε.ΚΑ.Σ.Α.ΜΑ.Θ., κατακτώντας την κορυφή του τελικού βαθμολογικού πίνακα. Κατόπιν συμμετείχε στο Ειδικό Πρωτάθλημα Ανόδου στην Α2 Εθνική για το Βορρά, μέσω του οποίου εξασφάλισε μια θέση στα πανελλαδικά πρωταθλήματα της επόμενης χρονιάς.
Στο πλαίσιο της Α2 Εθνικής, την περίοδο 2011-12, ο σύλλογος κατετάγη 6ος στην τελική βαθμολογία εξασφαλίζοντας την παραμονή του χωρίς προβλήματα. Στο πλαίσιο της διοργάνωσης του Κυπέλλου Ελλάδος η ομάδα δήλωσε αδυναμία συμμετοχής στον πρώτο της αγώνα, με αποτέλεσμα αυτός να ματαιωθεί και να κατοχυρωθεί με σκορ 20-0 επί του ΠΑΟΚ Δυτικής Μακεδονίας. Η επόμενη χρονιά, 2012-13, υπήρξε ιδιόμορφη οργανωτικά καθώς διεξήχθη σε 3 ομίλους ως μεταβατικό στάδιο σε αναδιάρθρωση των κατηγοριών. Η Κομοτηνή έλαβε μέρος στο Πρωτάθλημα του 2ου Ομίλου Βορρά της Α2 Εθνικής Κατηγορίας, ολοκληρώνοντας τις αγωνιστικές του υποχρεώσεις στην 6η θέση του βαθμολογικού πίνακα. Η άνοδος του Ιπποκράτη Κω μέσω διαδικασίας μπαράζ στην Α1 Εθνική, είχε σαν αποτέλεσμα την επιστροφή της ομάδας στο Τοπικό Πρωτάθλημα. Σε ό,τι αφορά το Κύπελλο, στον πρώτο της αγώνα με την Ολύμπια Λάρισας δήλωσε, όπως και την προηγούμενη χρονιά, αδυναμία συμμετοχής, παραχωρώντας στην αντίπαλη ομάδα πρόκριση άνευ αγώνος.
Αγωνιστική περίοδος 2013-2014
Κατά την αγωνιστική περίοδο 2013-14, ο Γ.Α.Σ. Κομοτηνή διαγωνίζεται στο Πρωτάθλημα Γυναικών της Ε.ΚΑ.Σ.Α.ΜΑ.Θ.
Έδρα του συλλόγου είναι το Δημοτικό Κλειστό Γυμναστήριο Κομοτηνής. Πρόεδρος του συλλόγου είναι ο Μάρκος Γραμμενίδης και έφορος του γυναικείου τμήματος η Μαρίνα Καραγκιουλμέζη. Καθήκοντα προπονητή διατηρεί ο Μανώλης Παπαδόπουλος.
Τμήμα κολύμβησης
Έδρα του τμήματος κολύμβησης του Γ.Α.Σ. Κομοτηνή είναι το Πανεπιστημιακό Κλειστό Κολυμβητήριο Κομοτηνής.
Εξωτερικοί σύνδεσμοι
Κατηγορία:Αθλητικοί σύλλογοι Ροδόπης Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι κολύμβησης Κατηγορία:Σωματεία Ε.ΚΑ.Σ.Α.ΜΑ.Θ. Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ. Κατηγορία:Ιδρύσεις αθλητικών συλλόγων το 1976 Κομοτηνη γας ανδρων Κομοτηνη γας γυναικων
Τόμας Μουργκ
Ο Τόμας Μουργκ (γερμανικά: Thomas Murg, γενν. στις 14 Νοεμβρίου 1994) είναι Αυστριακός ποδοσφαιριστής, ο οποίος αγωνίζεται ως για τον ΠΑΟΚ.
Σταδιοδρομία σε συλλόγους
Ο Μουργκ έκανε το ντεμπούτο του στην Μπούντεσλιγκα Αυστρίας με την Γκράτσερ ΑΚ στις 28 Ιουλίου 2012 εναντίον της Στουρμ Γκρατς. Στις 9 Νοεμβρίου 2013, σημείωσε το πρώτο του γκολ στη Μπούντεσλιγκα εναντίον της Βόλφσμπεργκερ.
Στη συνέχεια, αγωνίστηκε στις Αούστρια Βιέννης, ΣΦ Ριντ και Ραπίντ Βιέννης.
ΠΑΟΚ
Στις 5 Οκτωβρίου 2020, ο Μουργκ υπέγραψε τετραετές συμβόλαιο με τον ΠΑΟΚ, με κόστος μεταγραφής αξίας 2,2 εκατομμυρίων ευρώ. Στην πρώτη του χρονιά στην ομάδα του ΠΑΟΚ, αγωνίστηκε σε 35 αγώνες έχοντας 4 γκολ και 3 ασίστ. Σημαντική ήταν η προσφορά του στον πρώτο ημιτελικό του κυπέλλου, κόντρα στην ΑΕΚ, καθώς με δική του, πολύ όμορφη εκτέλεση φάουλ, η ομάδα του ΠΑΟΚ έφυγε νικήτρια από τον αγώνα με σκορ 1-0. Η ομάδα της Θεσσαλονίκης προκρίθηκε στον τελικό, αφού κέρδισε την ΑΕΚ και στον δεύτερο ημιτελικό με 2-1. Με τον Δικέφαλο του Βορρά, ο Μουργκ πανηγύρισε τελικά το Κύπελλο Ελλάδας για το 2020-2021. Στον τελικό, ο ΠΑΟΚ ήρθε αντιμέτωπος με τον ΟΣΦΠ και επικράτησε με σκορ 2-1. Ο ίδιος ήταν στην αποστολή της ομάδας, όμως δεν αγωνίστηκε. Η Μουργκ συνέχισε την σταδιοδρομία της στην Βέροια. Οπου μαγεύτηκε από την ομορφια και την αρενοπότητα του Ελληνοβραζιλιάνου Νίκο ΕL LOCO Oικονιμίδη. Πλέον διαμένουν στο γραφικό χωριό του Αγίου Γεωργίου Ημαθίας, έχοντας μαζί τρία παιδιά.
Εθνική ομάδα
Ο Μουργκ έχει αγωνιστεί στις «μικρές» εθνικές Αυστρίας U17, U19 και U21.
Ο Μουργκ κλήθηκε πρώτη φορά στην Εθνική Αυστρίας για τους φιλικούς αγώνες εναντίον της Ρωσίας και της Γερμανίας στις 30 Μαΐου και 2 Ιουνίου 2018, αντίστοιχα, δίχως να αγωνιστεί.
Εξωτερικοί σύνδεσμοι
Κατηγορία:Αυστριακοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αυστρίας Κ17 Κατηγορία:Ποδοσφαιριστές Εθνικής Αυστρίας Κ19 Κατηγορία:Ποδοσφαιριστές Εθνικής Αυστρίας Κ21 Κατηγορία:Ποδοσφαιριστές Γκράτσερ ΑΚ Κατηγορία:Ποδοσφαιριστές Μπουντεσλίγκα Αυστρίας Κατηγορία:Ποδοσφαιριστές Αούστρια Βιέννης Κατηγορία:Ποδοσφαιριστές ΣΦ Ριντ Κατηγορία:Ποδοσφαιριστές Ραπίντ Βιέννης Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Αυστριακοί ποδοσφαιριστές στο εξωτερικό
Ματέο Βιταΐολι
Ο Ματέο Βιταΐολι είναι ένας Σαν Μαρινέζος  διεθνής ποδοσφαιριστής που αγωνίζεται στην Σαν Μαρίνο Κάλτσιο  και στην Εθνική Σαν Μαρίνο.
Καριέρα
Ξεκίνησε την επαγγελματική του καριέρα από τη Σαν Μαρίνο Κάλτσιο. Στη συνέχει δόθηκε δανεικός στην Empoli. Ακολούθως επέστρεψε στην Σαν Μαρίνο Κάλτσιο. Έπειτα δόθηκε δανεικός στην  ASD Cagliese και ακολούθως δανεικός στην Real Montecchio. Στη συνέχεια αγωνίστηκε στην Τρε Φιόρι    και το 2009 επέστρεψε στην  Σαν Μαρίνο Κάλτσιο.
Πηγές
Κατηγορία:Επιθετικοί ποδοσφαιριστές Κατηγορία:Ποδοσφαιριστές από τον Άγιο Μαρίνο Κατηγορία:Ποδοσφαιριστές Εθνικής Αγίου Μαρίνου Κατηγορία:Ποδοσφαιριστές Σαν Μαρίνο Κάλτσιο Κατηγορία:Ποδοσφαιριστές Τρε Φιόρι Κατηγορία:Ποδοσφαιριστές ΦΚ Φιορεντίνο Κατηγορία:Ποδοσφαιριστές ΟΣ Λατίνα Κάλτσιο
Κύπελλο Ελλάδος ποδοσφαίρου ανδρών 1932-33
200px|thumb|right|Πρωτοσέλιδο εφημερίδας "Αθλητική Κυριακή", 26ης Μαρτίου 1933. Ο επαναληπτικός αγώνας του τελικού Κυπέλλου Ελλάδας, με Κυπελλούχο τον Εθνικό Πειραιώς. 250px|thumb|right|Ο Κυπελλούχος Ελλάδας 1933, Εθνικός Πειραιώς. Στη 2η διοργάνωση του Κυπέλλου Ελλάδας 1932–33 έλαβαν μέρος 19 σωματεία, προερχόμενα από τρεις μόνο ποδοσφαιρικές ενώσεις: 7 της ΕΠΣ Αθηνών (ΕΠΣΑ), 5 της ΕΠΣ Πειραιώς και 7 της ΕΠΣ Μακεδονίας. Συγκεκριμένα, μετείχαν τα 8 από την Εθνική κατηγορία και τα συνολικά 11 από τις Α΄ κατηγορίες των τριών αυτών ενώσεων. Το τρόπαιο για τον νικητή είχε αθλοθετήσει η ΕΠΣΑ.
Ο σχεδιασμός της διοργάνωσης ήταν τέτοιος, ώστε στον τελικό να προκριθεί ένας σύλλογος από την Αθήνα ή τον Πειραιά και ένας της Θεσσαλονίκης, με αυτούς να είναι αντίστοιχα οι Εθνικός και Άρης. Στοχεύοντας στις μέγιστες δυνατές εισπράξεις, η διοργανώτρια Ελληνική Ποδοσφαιρική Ομοσπονδία (ΕΠΟ), όρισε τη μεταξύ τους αναμέτρηση αρχικά για το γήπεδο Παναθηναϊκού, μεγαλύτερο τότε της χώρας, όμως οι Βορειοελλαδίτες ζήτησαν βάσει της προκήρυξης του κυπέλλου να αγωνιστούν στην έδρα τους. Προτιμήθηκε η λύση της κλήρωσης που ανέδειξε για διεξαγωγή του τελικού όντως το γήπεδο του Άρη (παλαιό, στη Λεωφόρο Στρατού), ο οποίος δεν αξιοποίησε το πλεονέκτημα και παραχώρησε ισοπαλία 2–2 μετά από παράταση. Δεδομένου ότι δεν είχε ακόμη καθιερωθεί η διαδικασία των πέναλτι, ο κανονισμός προέβλεπε επαναληπτικό αγώνα, όπου 7 εβδομάδες αργότερα και στο γήπεδο Παναθηναϊκού πλέον, ο Εθνικός επικράτησε με 2–1 για να κατακτήσει το πρώτο και μοναδικό έως σήμερα τρόπαιο της ιστορίας του.
Ρεκόρ διοργάνωσης:
Έπειτα από τη δεύτερη διεξαγωγή του και για διάφορες αιτίες, η ΕΠΟ ανέστειλε προσωρινά το θεσμό "έως ότου καταστή δυνατόν να διοργανωθεί καλύτερα" και δεν προκήρυξε το 3ο κύπελλο Ελλάδας παρά 5½ χρόνια αργότερα.
Οι αγώνες
Συνθέσεις:
Επαναληπτικός
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1932-1933
Satyricon
Οι Satyricon είναι νορβηγικό black metal συγκρότημα, το οποίο σχηματίστηκε το 1991 στο Όσλο, με βασικά μέλη τον τραγουδιστή και πολυοργανίστα Satyr και το ντράμερ Frost. Θεωρούνται ένα από τα σημαντικότερα συγκροτήματα της νορβηγικής σκηνής του black metal, αλλά μετά την αλλαγή της χιλιετίας η μουσική τους διαφοροποιήθηκε και ξεκίνησαν να πειραματίζονται με πιο μελωδικές επιρροές.
Βιογραφία
Οι Satyricon σχηματίστηκαν τον Σεπτέμβριο του 1991 από τον τραγουδιστή Satyr, τον μπασίστα Wargod, το ντράμερ Exhurtum και τον κιθαρίστα Lemarchand. Η πρώτη τους ηχογράφηση πραγματοποιήθηκε στις 21 και 22 Ιουνίου του 1992 για το ντέμο "All Evil", μετά από το οποίο οι Lemarchand και Exhurtum αποχώρησαν, με το ντράμερ να γίνεται μέλος των Ulver και στη συνέχεια να σχηματίζει τους Ved Buens Ende. Το 1993, ηχογράφησαν ένα ακόμη ντέμο με τίτλο "The Forest Is My Throne", με τον Satyr στην κιθάρα, το μπάσο και τα φωνητικά και τον Frost στα τύμπανα.
Ο πρώτος τους δίσκος με τίτλο "Dark Medieval Times" ηχογραφήθηκε τον Αύγουστο του 1993 στα "Skoklefald Studios", αλλά υπήρξαν προβλήματα με τη δισκογραφική εταιρεία "No Fashion Records", η οποία δεν μπορούσε να χρηματοδοτήσει όλες τις ηχογραφήσεις. Οι διαδικασίες της ολοκλήρωσης του δίσκου έγιναν τον Σεπτέμβριο μετά από χρηματοδότηση των μελών του σχήματος, με την κυκλοφορία του να πραγματοποιείται από τη "Moonfog Records".
left|thumb|220px|Ο Satyr το 2009 Το "The Shadowthrone" ηχογραφήθηκε στα "Waterfall Studios" με τη συμμετοχή του μπασίστα των Emperor, Samoth, ο οποίος αντικαταστάθηκε από τον Nocturno Culto (Kveldulv) των Darkthrone αφού προφυλακίστηκε. Το άλμπουμ κυκλοφόρησε στις 12 Σεπτεμβρίου 1994 και ανέβασε ακόμη περισσότερο τη δημοτικότητα του συγκροτήματος στο underground κίνημα του black metal. Την επόμενη χρονιά, ο Frost συμμετείχε στο πρότζεκτ Zyklon-B και τον δίσκο "Blood Must Be Shed" μαζί με τους Ihsahn και Samoth των Emperor και τον Aldrahn των Dødheimsgard.
Στον επόμενο τους δίσκο, "Rebel Extravaganza", πειραματίστηκαν προκαλώντας μεικτές κριτικές. Στο άλμπουμ συμμετείχε και πάλι ο Fenriz, όπως και οι Άντερς Όντεν, Σνόρε Ρουτς, ο Νορβηγός καλλιτέχνης της trance, Ra, ο μπασίστας Μπιορν Μπόγκε, ο κιμπορντίστας Λάσε Χαφρίγκερ και η ηθοποιός Τρίνε Σβένσον. Ο δίσκος παραμέρισε τις folk καταβολές των Satyricon και παρουσίασε ροκ ρεφρέν και industrial στοιχεία. Κατά την περιοδεία για την προώθηση του άλμπουμ, οι Satyricon εμφανίζονταν ως πρώτο όνομα, με τους Behemoth και Hecate Enthroned να ανοίγουν τις εμφανίσεις τους, πριν περιοδεύσουν ως support συγκρότημα στους Pantera.
Το 2002, το συγκρότημα υπέγραψε στην "Capitol Records", ηχογραφώντας τον δίσκο "Volcano", ο οποίος κυκλοφόρησε στις 25 Οκτωβρίου 2002. Για το κομμάτι "Fuel Is My Hatred" γυρίστηκε βίντεο κλιπ, υπό τη σκηνοθεσία του Γιόνας Έκερλουντ. Το άλμπουμ έφθασε στο # 4 των νορβηγικών τσαρτ και η "Moonfog" κυκλοφόρησε τη συλλογή "Ten Horns – Ten Diadems". Η σύνθεση του σχήματος περιελάμβανε τον Λαρς Νόρμπεργκ στο μπάσο, τον κιμπορντίστα των Enslaved, Ίβαρ Πέερσεν και τον ρυθμικό κιθαρίστα Αρντ Όβε Γκρένμπεχ.
left|thumb|220px|Ο Frost το 2001 Τον Απρίλιο του 2004 οι Satyricon συμμετείχαν στην περιοδεία "American Heretic" των Morbid Angel, κάτι που παρ' ολίγο να αναβληθεί λόγω ακύρωσης της βίζας του Frost λόγω παλιότερης καταδίκης για βίαιη συμπεριφορά, αλλά τη θέση του πήρε τελικά ο Τριμ Τόρσον των Enslaved. Το καλοκαίρι της ίδιας χρονιάς, εμφανίστηκαν στο φεστιβάλ "Wacken Open Air" της Γερμανίας, με τον Nocturno Culto να εμφανίζεται ως γκεστ, παίζοντας τέσσερα κομμάτια των Darkthrone. Τον Δεκέμβριο του 2004, έπαιξαν στο Σαν Φρανσίσκο με τον Τζόι Τζόρντισον, ντράμερ των Slipknot, στη σύνθεση τους. Παρ' όλα αυτά, οι τελευταίες συναυλίες της συγκεκριμένης περιοδείας ακυρώθηκαν λόγω της σύλληψης των κιθαριστών Στέιναρ Γκούντερσεν και Αρντ Όβε Γκρένμπεχ στο Τορόντο. Οι δύο μουσικοί κατηγορήθηκαν ότι νάρκωσαν και βίασαν μία κοπέλα στο λεωφορείο του συγκροτήματος μετά το τέλος της συναυλίας και αφέθηκαν ελεύθεροι με αναστολή και πληρώνοντας το ποσό των 50.000 δολαρίων έκαστος.
Οι Satyricon μπήκαν στο "Puk Studio" της Δανίας στις 17 Οκτωβρίου 2005, με σκοπό την ηχογράφηση του έκτου τους άλμπουμ, ανακοινώνοντας τρεις μήνες αργότερα τη συνεργασία τους με τη "Roadrunner Records", για τις περιοχές εκτός Νορβηγίας και ΗΠΑ. Ο δίσκος κυκλοφόρησε τον Απρίλιο του 2006 με τίτλο "Now, Diabolical", φθάνοντας στη δεύτερη θέση των τσαρτ της πατρίδας τους. Στις 4 Νοεμβρίου του ίδιου έτους, έλαβε χώρα στο Όσλο μία συναυλία του συγκροτήματος με την τοπική φιλαρμονική ορχήστρα. Στις αρχές του 2007, περιόδευσαν στην Ιαπωνία με τους Celtic Frost και Nagflar, πριν συνεχίσουν τον Απρίλιο στις Ηνωμένες Πολιτείες με τους 3 Inches of Blood, Daath Και Abigail Williams.
Το συγκρότημα εμφανίστηκε ως πρώτο όνομα στο "Anthem Metal festival" τον Αύγουστο του 2008 στο Τελ Αβίβ του Ισραήλ, μαζί με τους Opeth, Meshuggah, Nevermore, Dark Tranquillity, κ.α.. Στις 3 Νοεμβρίου του ίδιου έτους, κυκλοφόρησε το άλμπουμ "The Age of Nero" σε παραγωγή του Τζο Μπαρέζι, συνοδευόμενο από το βίντεο κλιπ του κομματιού "Black Crow On A Tombstone". Ο δίσκος σκαρφάλωσε στο # 5 στη Νορβηγία, όπου βραβεύθηκε ως χρυσό με πωλήσεις που ξεπέρασαν τις 15.000 αντίτυπα και για την προώθηση του οι Satyricon περιόδευσαν στην Ευρώπη με τους Evile να ανοίγουν τις εμφανίσεις τους.
Στις 9 Σεπτεμβρίου 2013, κυκλοφόρησε ο ηχογραφημένος στα "Propeller Studios", ομώνυμος δίσκος τους, ανεβαίνοντας στην κορυφή των τσαρτ της πατρίδας τους και την έκτη θέση στη Φινλανδία. Μία ημέρα πριν την επίσημη κυκλοφορία του δίσκου, το συγκρότημα έδωσε μία συναυλία με την εθνική όπερα της Νορβηγίας στο "Den Norske Opera and Ballett" του Όσλο. Η συγκεκριμένη εμφάνιση βιντεοσκοπήθηκε για να κυκλοφορήσει τον Μάρτιο του 2015 με τίτλο "Satyricon - Live at the Opera".
Το καλοκαίρι του 2017, έγινε γνωστό ότι ο επόμενος τους δίσκος με τίτλο "Deep Calleth Upon Deep" θα κυκλοφορήσει στις 22 Σεπτεμβρίου του ίδιου έτους μέσω της Napalm Records.
Εξωτερικοί σύνδεσμοι
Κατηγορία:Νορβηγικά black metal συγκροτήματα Κατηγορία:Heavy metal ντουέτα
Α΄ κατηγορία ποδοσφαίρου ανδρών Κύπρου 1973-74
Σύστημα διεξαγωγής
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1974-75. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1974-1975.
Επιπρόσθετα, ήταν σε ισχύ ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο η εκάστοτε πρωταθλήτρια Κύπρου εξασφάλιζε τη συμμετοχή της στην Α΄ Εθνική Ελλάδας για την επόμενη περίοδο (εκτός και αν πρωταθλήτρια της περασμένης περιόδου εξασφάλιζε την παραμονή της στο πανελλήνιο πρωτάθλημα). Ωστόσο, επειδή ο ΑΠΟΕΛ που συμμετείχε στην Α΄ Εθνική 1973-1974 δεν υποβιβάστηκε, η πρωταθλήτρια ομάδα της Α΄ κατηγορίας 1973-74 δεν είχε το δικαίωμα συμμετοχής στην Α΄ Εθνική 1974-1975.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1972-73, στο πρωτάθλημα της περιόδου 1973-74 συμμετείχε ο πρωταθλητής της Β΄ κατηγορίας 1972-73 ΑΠΟΠ Πάφου. Στο πρωτάθλημα δεν συμμετείχε ο ΑΣΙΛ Λύσης ο οποίος είχε υποβιβαστεί στη Β΄ κατηγορία 1973-74.
Επιπρόσθετα, δεν συμμετείχε ο πρωταθλητής της προηγούμενης περιόδου, ΑΠΟΕΛ, ο οποίος συμμετείχε στην Α΄ Εθνική 1973-1974 μέσω του θεσμού της συμμετοχής κυπριακών ομάδων στο ελληνικό πρωτάθλημα. Στο πρωτάθλημα συμμετείχε η Ομόνοια (πρωταθλήτρια της Α΄ κατηγορίας 1971-72) η οποία συμμετείχε στην Α΄ Εθνική 1972-1973 από την οποία υποβιβάστηκε.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο γκολ κατά x 100 διαιρεμένου με τον αριθμό των γκολ υπέρ. Υπερίσχυε η μικρότερη αναλογία τερμάτων).
1Λόγω της τουρκικής εισβολής στην Κύπρο τον Ιούλιο του 1974 όλες οι ομάδες της Κύπρου βρίσκονταν σε άθλια οικονομική κατάσταση, γεγονός που καθιστούσε αδύνατη τη συμμετοχή τους στις ευρωπαϊκές διοργανώσεις (που ξεκινούσαν το Σεπτέμβριο του 1974). Οι κυπριακές ομάδες αποσύρθηκαν. 2Λόγω της τουρκικής εισβολής στην Κύπρο τον Ιούλιο του 1974 και της άσχημης κατάστασης που περιήλθαν πολλές ομάδες, δεν διοργανώθηκε πρωτάθλημα Β΄ κατηγορίας 1974-75 και Γ΄ κατηγορίας 1974-75 αλλά διεξήχθη Ειδικό μικτό πρωτάθλημα Β΄ - Γ΄ κατηγορίας 1974-75 με προαιρετική συμμετοχή των ομάδων που είχαν δικαίωμα συμμετοχής στη Β΄ και Γ΄ κατηγορία.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1973-1974
Αρματαγωγό
thumb|200px|Αμερικανικό αρματαγωγό κατά την εκφόρτωση [[Ηνωμένο Βασίλειο|βρετανικών αρμάτων μάχης στις 6 Ιουνίου 1944 (απόβαση της Νορμανδίας)]]
Το Αρματαγωγό είναι ειδικός τύπος πολεμικού πλοίου που αναπτύχθηκε κυρίως από τις ΗΠΑ κατά τον Β' Παγκόσμιο Πόλεμο.
Πρόκειται για μεγάλα οχηματαγωγά "κλειστού τύπου" με ιδιαίτερα ισχυρής αντοχής καταστρώματα για μεταφορά αρμάτων μάχης και άλλων βαρέων οχημάτων. Έχουν μικρό σχετικά βύθισμα κατάλληλα για προσγειαλώσεις. Η φορτοεκφόρτωσή τους γίνεται από ειδικούς ενισχυμένους καταπέλτες, παλαιότερα μόνο πρωραίους. Ο μόνιμος οπλισμός των πλοίων αυτών είναι σχετικά μικρός. Χρησιμοποιούνται σε αμφίβιες επιχειρήσεις.
Τα Αρματαγωγά αποτελούν ιδιαίτερους στόλους "αποβατικούς" μαζί με τα οχηματαγωγά και τα οπλιταγωγά. Η φόρτωσή τους γίνεται κατ΄ αντίθετη σειρά εκφόρτωσης, έτσι ώστε οι μάχιμες μονάδες επιβιβαζόμενες τελευταίες να εξέλθουν πρώτες ακολουθούμενες από τις βοηθητικές, διοικητικής μέριμνας, υγειονομικού κ.λπ. Τελευταία το πολεμικό ναυτικό των ΗΠΑ στη κατηγορία αυτή έχει συμπεριλάβει και πλοία τύπου Ρο-Ρο.
Εξωτερικοί σύνδεσμοι
Κατηγορία:Πολεμικά πλοία Κατηγορία:Αποβατικά
Σχεδιασμός υπηρεσιών
Ο σχεδιασμός υπηρεσιών είναι η δραστηριότητα σχεδιασμού και διευθέτησης ατόμων, υποδομών, επικοινωνίας και υλικών στοιχείων μιας υπηρεσίας προκειμένου να βελτιωθεί η ποιότητά της και η αλληλεπίδραση μεταξύ του παρόχου υπηρεσιών και των χρηστών της. Ο σχεδιασμός της υπηρεσίας μπορεί να λειτουργεί ως τρόπος ενημέρωσης για αλλαγές σε μια υπάρχουσα υπηρεσία ή εξ ολοκλήρου δημιουργίας μιας νέας υπηρεσίας.
Ο σκοπός των μεθοδολογιών σχεδιασμού υπηρεσιών είναι να καθιερώσουν τις πιο αποτελεσματικές πρακτικές για το σχεδιασμό υπηρεσιών, σύμφωνα τόσο με τις ανάγκες των χρηστών όσο και με τις ικανότητες και τις δυνατότητες των παρόχων υπηρεσιών. Εάν προσαρμοστεί μια επιτυχημένη μέθοδος σχεδιασμού υπηρεσίας, τότε η υπηρεσία θα είναι φιλική προς το χρήστη και σχετική με τους χρήστες, ενώ θα είναι βιώσιμη και ανταγωνιστική για τον πάροχο υπηρεσιών. Για το σκοπό αυτό, ο σχεδιασμός υπηρεσιών χρησιμοποιεί μεθόδους και εργαλεία που προέρχονται από διαφορετικούς κλάδους, που κυμαίνονται από την εθνογραφία  έως την επιστήμη της πληροφορίας και της διαχείρισης έως τον σχεδιασμό αλληλεπίδρασης. Οι έννοιες και οι ιδέες του σχεδιασμού υπηρεσιών απεικονίζονται τυπικά οπτικά, χρησιμοποιώντας διαφορετικές τεχνικές αναπαράστασης σύμφωνα με την κουλτούρα, τις δεξιότητες και το επίπεδο κατανόησης των ενδιαφερομένων που εμπλέκονται στις διαδικασίες παροχής υπηρεσιών (Krucken and Meroni, 2006).
Ορισμός
Η πρακτική σχεδιασμού υπηρεσιών είναι η προδιαγραφή και η κατασκευή διαδικασιών που παρέχουν πολύτιμες ικανότητες δράσης σε έναν συγκεκριμένο χρήστη. Η πρακτική σχεδιασμού υπηρεσιών μπορεί να είναι απτή και άυλη και μπορεί να περιλαμβάνει τεχνουργήματα ή άλλα στοιχεία όπως η επικοινωνία, το περιβάλλον και η συμπεριφορά. Αρκετοί από τους συγγραφείς της θεωρίας του σχεδιασμού υπηρεσιών, συμπεριλαμβανομένων των Pierre Eiglier, Richard Normann, Nicola Morelli, προτείνουν ότι οι υπηρεσίες εμφανίζονται την ίδια στιγμή που παρέχονται και χρησιμοποιούνται. Αντίθετα, τα προϊόντα δημιουργούνται και «υπάρχουν» πριν αγοραστούν και χρησιμοποιηθούν. Ενώ ένας σχεδιαστής μπορεί να ορίσει την ακριβή διαμόρφωση ενός προϊόντος, δεν μπορεί να ορίσει με τον ίδιο τρόπο το αποτέλεσμα της αλληλεπίδρασης μεταξύ χρηστών και παρόχων υπηρεσιών ούτε μπορεί να ορίσει τη μορφή και τα χαρακτηριστικά οποιασδήποτε συναισθηματικής αξίας που παράγεται από την υπηρεσία.
Κατά συνέπεια, ο σχεδιασμός υπηρεσιών είναι μια δραστηριότητα που, μεταξύ άλλων, προτείνει πρότυπα συμπεριφοράς ή «σενάρια» για τους ηθοποιούς που αλληλεπιδρούν στην υπηρεσία. Η κατανόηση του τρόπου με τον οποίο αυτά τα μοτίβα συνυφαίνουν και υποστηρίζουν το ένα το άλλο είναι σημαντικές πτυχές του χαρακτήρα του σχεδιασμού και της υπηρεσίας. Αυτό επιτρέπει μεγαλύτερη ελευθερία χρήστη και καλύτερη προσαρμοστικότητα του παρόχου στις ανάγκες των χρηστών.
Σχεδιασμός και θεωρία πρώιμων υπηρεσιών
Οι πρώτες συνεισφορές στο σχεδιασμό υπηρεσιών έγιναν από τον G. Lynn Shostack, διευθυντή και σύμβουλο τράπεζας και μάρκετινγκ, με τη μορφή γραπτών άρθρων και βιβλίων. Η δραστηριότητα του σχεδιασμού μιας υπηρεσίας θεωρήθηκε ότι ήταν μέρος του τομέα του μάρκετινγκ και των κλάδων διαχείρισης τα πρώτα χρόνια. Για παράδειγμα, το 1982 η Shostack πρότεινε την ενσωμάτωση του σχεδιασμού των υλικών συστατικών (προϊόντων) και των άυλων στοιχείων (υπηρεσιών). Αυτή η διαδικασία σχεδιασμού, σύμφωνα με τον Shostack, μπορεί να τεκμηριωθεί και να κωδικοποιηθεί χρησιμοποιώντας ένα « σχεδιασμό υπηρεσίας » για να χαρτογραφήσει την αλληλουχία των γεγονότων σε μια υπηρεσία και τις βασικές λειτουργίες της με αντικειμενικό και σαφή τρόπο. Ένα σχέδιο υπηρεσίας είναι μια επέκταση ενός χάρτη ταξιδιού χρήστη και αυτό το έγγραφο καθορίζει όλες τις αλληλεπιδράσεις που έχει ένας χρήστης με έναν οργανισμό κατά τη διάρκεια του κύκλου ζωής του χρήστη.
Το Servicescape είναι ένα μοντέλο που αναπτύχθηκε από τους BH Booms και Mary Jo Bitner για να επικεντρωθεί στον αντίκτυπο του φυσικού περιβάλλοντος στο οποίο λαμβάνει χώρα μια διαδικασία υπηρεσίας και να εξηγήσει τις ενέργειες των ανθρώπων μέσα στο περιβάλλον υπηρεσίας, με σκοπό το σχεδιασμό περιβαλλόντων που να επιτύχουν τους στόχους του οργανισμού όσον αφορά την επίτευξη των επιθυμητών απαντήσεων.
Εκπαίδευση και πρακτική σχεδιασμού υπηρεσιών
Το 1991, ο σχεδιασμός υπηρεσιών εισήχθη για πρώτη φορά ως κλάδος σχεδιασμού από τους καθηγητές Michael Erlhoff και Brigit Mager στη Διεθνή Σχολή Σχεδίου της Κολωνίας (KISD). Το 2004, το Service Design Network ξεκίνησε από την Köln International School of Design, το Carnegie Mellon University, το Linköpings Universitet, το Politecnico di Milano και την Domus Academy με σκοπό τη δημιουργία ενός διεθνούς δικτύου για ακαδημαϊκούς και επαγγελματίες του σχεδιασμού υπηρεσιών.
Αρχές σχεδιασμού υπηρεσιών
Το βιβλίο του 2018, This Is Service Design Doing: Applying Service Design Thinking in the Real World, των Adam Lawrence, Jakob Schneider, Marc Stickdorn και Markus Edgar Hormess, προτείνει έξι αρχές σχεδιασμού υπηρεσιών:
Στο βιβλίο του 2011, This is Service Design Thinking: Basics, Tools, Cases η πρώτη αρχή είναι « με επίκεντρο τον χρήστη ». "Χρήστης" αναφέρεται σε οποιονδήποτε χρήστη του συστήματος υπηρεσιών, συμπεριλαμβανομένων των πελατών και των εργαζομένων. Έτσι, οι συγγραφείς αναθεώρησαν το «χρηστοκεντρικό» σε « ανθρωποκεντρικό » στο νέο τους βιβλίο, This is service design doing, για να διευκρινίσουν ότι ο όρος «άνθρωπος» περιλαμβάνει παρόχους υπηρεσιών, πελάτες και όλους τους άλλους σχετικούς μετόχους. Για παράδειγμα, ο σχεδιασμός υπηρεσιών πρέπει να λαμβάνει υπόψη όχι μόνο την εμπειρία του πελάτη, αλλά και τα συμφέροντα όλων των σχετικών ατόμων στο λιανικό εμπόριο.
Το «Συνεργατική» και το «Επαναληπτική» προέρχονται από την αρχή «συν-δημιουργική» σε αυτό είναι η σκέψη σχεδιασμού υπηρεσιών. Η υπηρεσία υπάρχει με τη συμμετοχή χρηστών, και δημιουργείται από μια ομάδα ανθρώπων από διαφορετικά υπόβαθρα. Στις περισσότερες περιπτώσεις, οι άνθρωποι τείνουν να εστιάζουν μόνο στην έννοια του «συνεργατικού», τονίζοντας τη συνεργατική και διεπιστημονική φύση του σχεδιασμού υπηρεσιών, αλλά αγνόησαν την προειδοποίηση ότι μια υπηρεσία υπάρχει μόνο με τη συμμετοχή ενός χρήστη. Ως εκ τούτου, στον ορισμό των νέων αρχών σχεδιασμού υπηρεσιών, το «συν-δημιουργικό» χωρίζεται σε δύο αρχές του «συνεργατικού» και του «επαναληπτικού». Ο όρος "Συνεργασία" χρησιμοποιείται για να υποδείξει τη διαδικασία δημιουργίας από το σύνολο των ενδιαφερόμενων μερών από διαφορετικά υπόβαθρα. Το "Iteration" χρησιμοποιείται για να περιγράψει το σχεδιασμό υπηρεσιών είναι μια επαναλαμβανόμενη διαδικασία που συνεχίζει να εξελίσσεται για να προσαρμόσει την αλλαγή της επιχειρηματικής στάσης.
"Διαδοχική" σημαίνει ότι οι υπηρεσίες πρέπει να εμφανίζονται λογικά, ρυθμικά και οπτικά. Ο σχεδιασμός υπηρεσιών είναι μια δυναμική διαδικασία για μια χρονική περίοδο. Το χρονοδιάγραμμα είναι σημαντικό για τους χρήστες στο σύστημα υπηρεσιών. Για παράδειγμα, όταν ένας πελάτης ψωνίζει σε έναν διαδικτυακό ιστότοπο, οι πρώτες πληροφορίες που εμφανίζονται θα πρέπει να είναι οι περιοχές όπου μπορούν να παραδοθούν τα προϊόντα. Με αυτόν τον τρόπο, εάν ο πελάτης διαπιστώσει ότι τα προϊόντα δεν μπορούν να παραδοθούν στην περιοχή του, δεν θα περιηγούνται συνεχώς τα προϊόντα στον ιστότοπο.
Η υπηρεσία είναι συχνά αόρατη και εμφανίζεται σε κατάσταση που ο χρήστης δεν μπορεί να αντιληφθεί. "Πραγματική" σημαίνει ότι η άυλη υπηρεσία πρέπει να εμφανίζεται με απτό τρόπο. Για παράδειγμα, όταν οι άνθρωποι παραγγέλνουν φαγητό σε ένα εστιατόριο, δεν μπορούν να αντιληφθούν τις διάφορες ιδιότητες του φαγητού. Αν παίξουμε τη διαδικασία καλλιέργειας και συλλογής λαχανικών στο εστιατόριο, οι άνθρωποι μπορούν να αντιληφθούν τις άυλες υπηρεσίες στα παρασκήνια, όπως η καλλιέργεια βιολογικών λαχανικών, και να αποκτήσουν μια ποιοτική εμπειρία εξυπηρέτησης. Αυτή η υπηρεσία βοηθά επίσης το εστιατόριο να δημιουργήσει μια φυσική και βιολογική εικόνα επωνυμίας στους πελάτες.
Η σκέψη με ολιστικό τρόπο είναι ο ακρογωνιαίος λίθος του σχεδιασμού υπηρεσιών. Η ολιστική σκέψη πρέπει να λαμβάνει υπόψη τόσο την άυλη όσο και την απτή υπηρεσία και να διασφαλίζει ότι κάθε στιγμή που ο χρήστης αλληλεπιδρά με την υπηρεσία, τέτοιες στιγμές γνωστές ως σημεία επαφής, λαμβάνεται υπόψη και βελτιστοποιείται. Η ολιστική σκέψη πρέπει επίσης να κατανοήσει ότι οι χρήστες έχουν πολλαπλές λογικές για να ολοκληρώσουν μια διαδικασία εμπειρίας. Έτσι, ένας σχεδιαστής υπηρεσιών θα πρέπει να σκεφτεί κάθε πτυχή από διαφορετικές οπτικές γωνίες για να διασφαλίσει ότι καμία ανάγκη δεν αφήνεται χωρίς προσοχή.
Μεθοδολογία
Μαζί με τις πιο παραδοσιακές μεθόδους που χρησιμοποιούνται για το σχεδιασμό προϊόντων, ο σχεδιασμός υπηρεσιών απαιτεί μεθόδους και εργαλεία για τον έλεγχο νέων στοιχείων της διαδικασίας σχεδιασμού, όπως ο χρόνος και η αλληλεπίδραση μεταξύ των παραγόντων. Μια επισκόπηση των μεθοδολογιών για το σχεδιασμό υπηρεσιών προτείνεται από τον Nicola Morelli το 2006, ο οποίος προτείνει τρεις κύριες κατευθύνσεις:
Τα αναλυτικά εργαλεία αναφέρονται στην ανθρωπολογία, τις κοινωνικές σπουδές, την εθνογραφία και την κοινωνική κατασκευή της τεχνολογίας. Κατάλληλες επεξεργασίες αυτών των εργαλείων έχουν προταθεί με βίντεο-εθνογραφία και διαφορετικές τεχνικές παρατήρησης για τη συλλογή δεδομένων σχετικά με τις ενέργειες των χρηστών. Άλλες μέθοδοι, όπως πολιτιστικοί ανιχνευτές, έχουν αναπτυχθεί στον κλάδο του σχεδιασμού, οι οποίες στοχεύουν στη συλλογή πληροφοριών για τους χρήστες στο πλαίσιο χρήσης τους (Gaver, Dunne et al. 1999; Lindsay and Rocchi 2003).
Τα εργαλεία σχεδιασμού στοχεύουν στην παραγωγή ενός σχεδιαγράμματος της υπηρεσίας, το οποίο περιγράφει τη φύση και τα χαρακτηριστικά της αλληλεπίδρασης στην υπηρεσία. Τα εργαλεία σχεδίασης περιλαμβάνουν σενάρια υπηρεσίας (τα οποία περιγράφουν την αλληλεπίδραση) και περιπτώσεις χρήσης (που απεικονίζουν τις λεπτομέρειες των χρονικών ακολουθιών σε μια συνάντηση υπηρεσίας). Και οι δύο τεχνικές χρησιμοποιούνται ήδη στη μηχανική λογισμικού και συστημάτων για να συλλάβουν τις λειτουργικές απαιτήσεις ενός συστήματος. Ωστόσο, όταν χρησιμοποιούνται στο σχεδιασμό υπηρεσιών, έχουν προσαρμοστεί επαρκώς για να περιλαμβάνουν περισσότερες πληροφορίες σχετικά με υλικά και άυλα στοιχεία μιας υπηρεσίας, καθώς και χρονικές ακολουθίες και φυσικές ροές. Οι πληροφορίες που προέρχονται από πλήθος έχει αποδειχθεί ότι είναι εξαιρετικά ωφέλιμες για την παροχή τέτοιων πληροφοριών για σκοπούς σχεδιασμού υπηρεσιών, ιδιαίτερα όταν οι πληροφορίες έχουν είτε πολύ χαμηλή είτε πολύ υψηλή χρηματική αξία. Άλλες τεχνικές, όπως το IDEF0, η διαχείριση έγκαιρης και ολικής ποιότητας χρησιμοποιούνται για την παραγωγή λειτουργικών μοντέλων του συστήματος υπηρεσιών και για τον έλεγχο των διαδικασιών του. Ωστόσο, είναι σημαντικό να σημειωθεί ότι τέτοια εργαλεία μπορεί να αποδειχθούν πολύ άκαμπτα για να περιγράψουν υπηρεσίες στις οποίες οι χρήστες υποτίθεται ότι έχουν ενεργό ρόλο, λόγω του υψηλού επιπέδου αβεβαιότητας που σχετίζεται με τη συμπεριφορά του χρήστη.
Λόγω της ανάγκης για επικοινωνία μεταξύ των εσωτερικών μηχανισμών των υπηρεσιών και των παραγόντων (όπως οι τελικοί χρήστες), οι τεχνικές αναπαράστασης είναι κρίσιμες στο σχεδιασμό των υπηρεσιών. Για αυτόν τον λόγο, τα σενάρια χρησιμοποιούνται συχνά για να απεικονίσουν την αλληλεπίδραση του μπροστινού γραφείου. Άλλες τεχνικές αναπαράστασης έχουν χρησιμοποιηθεί για την απεικόνιση του συστήματος αλληλεπιδράσεων ή μιας «πλατφόρμας» σε μια υπηρεσία (Manzini, Collina et al. 2004). Πρόσφατα, το σκίτσο βίντεο (Jegou 2009, Keitsch et al. 2010) και τα πρωτότυπα (Blomkvist 2014) έχουν επίσης χρησιμοποιηθεί για την παραγωγή γρήγορων και αποτελεσματικών εργαλείων για την τόνωση της συμμετοχής των χρηστών στην ανάπτυξη της υπηρεσίας και τη συμμετοχή τους στη διαδικασία παραγωγής αξίας.
Σχεδιασμός υπηρεσιών του δημόσιου τομέα
Ο σχεδιασμός των υπηρεσιών του δημόσιου τομέα συνδέεται με την αστική τεχνολογία, την ανοιχτή διακυβέρνηση, την ηλεκτρονική διακυβέρνηση και μπορεί να αποτελέσει πρωτοβουλίες είτε υπό την ηγεσία της κυβέρνησης είτε υπό την ηγεσία των πολιτών. Ο δημόσιος τομέας είναι το μέρος της οικονομίας που αποτελείται από δημόσιες υπηρεσίες και δημόσιες επιχειρήσεις. Οι δημόσιες υπηρεσίες περιλαμβάνουν δημόσια αγαθά και κρατικές υπηρεσίες όπως ο στρατός, η αστυνομία, οι υποδομές ( δημόσιοι δρόμοι, γέφυρες, σήραγγες, ύδρευση, αποχετεύσεις, ηλεκτρικά δίκτυα, τηλεπικοινωνίες κ.λπ.), δημόσια συγκοινωνία, δημόσια εκπαίδευση, μαζί με υγειονομική περίθαλψη και εργάζονται για την ίδια την κυβέρνηση, όπως αιρετούς αξιωματούχους. Λόγω των νέων επενδύσεων σε νοσοκομεία, σχολεία, πολιτιστικά ιδρύματα και υποδομές ασφαλείας τα τελευταία χρόνια, ο δημόσιος τομέας έχει επεκταθεί σε πολλές χώρες. Ο αριθμός των θέσεων εργασίας στις δημόσιες υπηρεσίες έχει επίσης αυξηθεί. μια τέτοια ανάπτυξη μπορεί να συσχετιστεί με τη μεγάλη και ταχεία κοινωνική αλλαγή που από μόνη της αποτελεί έναυσμα για νέο σχεδιασμό. Σε αυτό το πλαίσιο, ορισμένες κυβερνήσεις εξετάζουν το σχεδιασμό υπηρεσιών ως μέσο για τη δημιουργία καλύτερα σχεδιασμένων δημόσιων υπηρεσιών.
Δανία
Το 2002 ιδρύθηκε το MindLab μια ομάδα σχεδιασμού υπηρεσιών καινοτομίας του δημόσιου τομέα από τα υπουργεία Επιχειρήσεων και Ανάπτυξης, Απασχόλησης και Παιδιών και Παιδείας της Δανίας. Το MindLab ήταν ένα από τα πρώτα εργαστήρια καινοτομίας σχεδιασμού του δημόσιου τομέα στον κόσμο και το έργο τους ενέπνευσε τον πολλαπλασιασμό παρόμοιων εργαστηρίων και μεθοδολογιών σχεδίασης με επίκεντρο τον χρήστη που αναπτύχθηκαν σε πολλές χώρες παγκοσμίως. Οι μέθοδοι σχεδιασμού που χρησιμοποιούνται στο MindLab είναι συνήθως μια επαναληπτική προσέγγιση πρωτοτύπων και δοκιμών, για να εξελίξουν όχι μόνο τα κυβερνητικά τους έργα, αλλά και την οργανωτική δομή της κυβέρνησης χρησιμοποιώντας έρευνα χρηστών εμπνευσμένη από εθνογραφικά στοιχεία, διαδικασίες δημιουργικού ιδεασμού και οπτικοποίηση και μοντελοποίηση πρωτοτύπων υπηρεσιών. Στη Δανία, ο σχεδιασμός εντός του δημόσιου τομέα έχει εφαρμοστεί σε μια ποικιλία έργων, συμπεριλαμβανομένης της επανεξέτασης της διαχείρισης των απορριμμάτων της Κοπεγχάγης, της βελτίωσης των κοινωνικών αλληλεπιδράσεων μεταξύ καταδίκων και φρουρών στις φυλακές της Δανίας, της μετατροπής των υπηρεσιών στο Odense για ενήλικες με νοητική υστέρηση και άλλα.
Ηνωμένο Βασίλειο
Το 2007 και το 2008 έγγραφα της βρετανικής κυβέρνησης διερευνούν την έννοια των «δημόσιων υπηρεσιών με γνώμονα τους χρήστες» και τα σενάρια για εξαιρετικά εξατομικευμένες δημόσιες υπηρεσίες. Τα έγγραφα πρότειναν μια νέα άποψη για το ρόλο των παρόχων υπηρεσιών και των χρηστών στην ανάπτυξη νέων και εξαιρετικά προσαρμοσμένων δημόσιων υπηρεσιών, χρησιμοποιώντας μεθόδους συμμετοχής των χρηστών. Ενώ αυτή η προσέγγιση έχει διερευνηθεί μέσω μιας πρώιμης πρωτοβουλίας στο Ηνωμένο Βασίλειο, οι δυνατότητες σχεδιασμού υπηρεσιών για τον δημόσιο τομέα ερευνώνται, συλλέγονται και προωθούνται επίσης σε χώρες της Ευρωπαϊκής Ένωσης, συμπεριλαμβανομένου του Βελγίου.
Η ομάδα Behavioral Insights Team (BIT) ιδρύθηκε αρχικά υπό την αιγίδα του Υπουργικού Συμβουλίου το 2010, προκειμένου να εφαρμόσει τη θεωρία ώθησης για να προσπαθήσει να βελτιώσει τις παρεμβάσεις της κυβέρνησης του Ηνωμένου Βασιλείου και να εξοικονομήσει χρήματα. Το 2014, η BIT «στράφηκε» για να γίνει μια εταιρεία σύμμαχος με τη Nesta (φιλανθρωπική οργάνωση), τους υπαλλήλους της BIT και την κυβέρνηση του Ηνωμένου Βασιλείου κατέχοντας το ένα τρίτο αυτής της νέας επιχείρησης. Την ίδια χρονιά προστέθηκε μια μονάδα Nudge στην κυβέρνηση των Ηνωμένων Πολιτειών υπό τον Πρόεδρο Ομπάμα, η οποία αναφέρεται ως «Η Μονάδα Nudge των ΗΠΑ», που εργάζεται στο Γραφείο Επιστήμης και Τεχνολογικής Πολιτικής του Λευκού Οίκου.
Νέα Ζηλανδία
Τα τελευταία χρόνια η Νέα Ζηλανδία έχει δει μια σημαντική αύξηση στη χρήση προσεγγίσεων και μεθόδων Σχεδιασμού Υπηρεσιών που εφαρμόζονται στις προκλήσεις που αντιμετωπίζει ο δημόσιος τομέας. Ένα παράδειγμα προσεγγίσεων σχεδιασμού υπηρεσιών που εφαρμόζονται είναι με το έργο Family 100 το οποίο επικεντρώθηκε στις εμπειρίες των οικογενειών που ζουν σε συνθήκες αστικής φτώχειας στο Ώκλαντ. Τον Ιούλιο του 2014 κυκλοφόρησαν μια αναφορά " Μιλώντας για τον εαυτό μας " και ένα συνοδευτικό εργαλείο ενσυναίσθησης " Δείχνοντας την πολυπλοκότητα του να είσαι φτωχός  ". Η αναφορά και το εργαλείο ενσυναίσθησης κυκλοφόρησαν ως αποτέλεσμα μιας συλλογικής προσπάθειας σχεδιασμού υπηρεσιών από το Συμβούλιο του Ώκλαντ, την Αποστολή της πόλης του Ώκλαντ, τη ThinkPlace (μια εταιρεία συμβούλων Σχεδιασμού Υπηρεσιών) καθώς και από ερευνητές από το Πανεπιστήμιο του Waikato, το Πανεπιστήμιο Massey και το Πανεπιστήμιο του Όκλαντ. Από τη δημοσίευσή της, η έκθεση χρησιμοποιήθηκε εκτενώς και βοήθησε τόσο στη δέσμευση των ενδιαφερομένων όσο και στην ανάπτυξη δημόσιων υπηρεσιών που επικεντρώνονται στην επίτευξη καλύτερων αποτελεσμάτων για όσους βιώνουν αστική φτώχεια.
Σχεδιασμός υπηρεσιών ιδιωτικού τομέα
Οι εργασίες σχεδιασμού υπηρεσιών πραγματικού κόσμου μπορούν να θεωρηθούν ως νέες και χρήσιμες προσεγγίσεις, καθώς και ορισμένες προκλήσεις στην πράξη, όπως προσδιορίζονται στην επιτόπια έρευνα (βλ. π.χ. Jevnaker et al., 2015). Ένα πρακτικό παράδειγμα σχεδιασμού υπηρεσιών μπορεί να βρεθεί στο εμπορικό κέντρο Myyrmanni στη Vantaa της Φινλανδίας. Η διοίκηση προσπάθησε να βελτιώσει τη ροή των πελατών στον δεύτερο όροφο, καθώς υπήρχαν ουρές στους ανελκυστήρες τοπίου και οι ανελκυστήρες αυτοκινήτων από χάλυβα KONE αγνοήθηκαν. Για να βελτιώσει τη ροή των πελατών στον δεύτερο όροφο του εμπορικού κέντρου (2010) η Kone Lifts υλοποίησε το «People Flow» Service Design Thinking μετατρέποντας τους ανελκυστήρες σε Hall of Fame για τους χαρακτήρες κόμικς «Incredibles». Κάνοντας τους ανελκυστήρες τους πιο ελκυστικούς για το κοινό έλυσε το πρόβλημα της ροής ανθρώπων. Αυτή η περίπτωση σχεδιασμού υπηρεσιών από την Kone Elevator Company χρησιμοποιείται στη βιβλιογραφία ως παράδειγμα επέκτασης προϊόντων σε υπηρεσίες.
Φροντίδα υγείας
Ο επανασχεδιασμός της κλινικής υπηρεσίας είναι μια προσέγγιση για τη βελτίωση της ποιότητας και της παραγωγικότητας στην υγεία. Ένας επανασχεδιασμός είναι ιδανικά κλινικά υπεύθυνος και περιλαμβάνει όλα τα ενδιαφερόμενα μέρη (π.χ. κλινικούς γιατρούς πρωτοβάθμιας και δευτεροβάθμιας περίθαλψης, ανώτερα στελέχη, ασθενείς, επίτροποι κ.λπ.) για να διασφαλιστεί ότι τα εθνικά και τοπικά κλινικά πρότυπα καθορίζονται και κοινοποιούνται σε όλες τις ρυθμίσεις περίθαλψης. Ακολουθώντας το ταξίδι ή το μονοπάτι του ασθενούς, η ομάδα μπορεί να επικεντρωθεί στη βελτίωση τόσο της εμπειρίας του ασθενούς όσο και των αποτελεσμάτων της φροντίδας.
Χρήστος Βαφέας
Ο ''' Χρήστος Νικ. Βαφέας ''' (1898-13 Αυγούστου 1963), απόστρατος αξιωματικός από το Κάστρο Λήμνου (σημερινή Μύρινα), εξελέγη τέσσερις φορές βουλευτής στην εκλογική περιφέρεια Λέσβου-Λήμνου, δυο φορές προπολεμικά με το Κόμμα Φιλελευθέρων και δύο φορές μεταπολεμικά με τα κόμματα Ελληνικός Συναγερμός και ΕΡΕ.
Πρώτα χρόνια
Ο Χρήστος Νικ. Βαφέας γεννήθηκε το 1898 στη Λήμνο. Υπηρέτησε ως αξιωματικός στον ελληνικό στρατό αλλά αποστρατεύτηκε για να πολιτευτεί το 1928. Παράλληλα ασχολείτο με τα κοινά. Τον Ιούλιο του 1924 μετείχε στην προσπάθεια ίδρυσης του Λημνιακού Γυμναστικού Συλλόγου, του πρώτου αθλητικού-πολιτιστικού σωματείου που ιδρύθηκε στη Λήμνο, και ήταν μέλος της ιδρυτικής Διοικούσας Επιτροπής του σωματείου. Τον Ιούνιο του 1927 διετέλεσε και πρόεδρος του συλλόγου. Το ίδιο έτος μετείχε στην ελλανόδικο επιτροπή των μαθητικών αγώνων στίβου.
Πολιτική καριέρα
Πολιτεύτηκε για πρώτη φορά στις εκλογές της 19ης Αυγούστου 1928 με το Λεσβιακό Συνδυασμό Φιλελευθέρων, τον οποίο είχαν συγκροτήσει όσοι έμειναν εκτός του επίσημου βενιζελικού συνδυασμού. Μάλιστα ήταν από τους πρωταγωνιστές της παλλημνιακής διαμαρτυρίας που ξέσπασε προεκλογικά με αίτημα τη δημιουργία ξεχωριστής εκλογικής περιφέρειας Λήμνου. Αν και πήρε 7.184 ψήφους και κατέλαβε την τρίτη θέση δεν εκλέχτηκε, αφού ο συνδυασμός δεν εξέλεξε βουλευτή.
Εκλέχτηκε για πρώτη φορά βουλευτής στις δύο επόμενες εκλογές: της 26ης Σεπτεμβρίου 1932 και 5ης Μαρτίου 1933 με το Κόμμα Φιλελευθέρων. Το 1932 με 2.294 ψήφους κατέλαβε τη δεύτερη θέση του συνδυασμού πίσω από τον Γεώργιο Παπανδρέου. Το 1933 έλαβε 15.074 ψήφους και πήρε την τέταρτη από τις έξι έδρες του συνδυασμού.